ՀԱՅՏԱՐԱՐՈՒԹՅՈՒՆ

Սեպտեմբերի 24-26, 2025թ․,

Դասընթացն անցկացնում է Երևանի պետական համալսարանը (ԵՊՀ), Շոայի հուշահամալիրի (Փարիզ), ԵՊՀ Պատմության ֆակուլտետի և ԵՊՀ ՀՀԻ Ցեղասպանության և այլ զանգվածային ոճրագործությունների կանխարգելման և կրթության ՅՈՒՆԵՍԿՕ-ի ամբիոնի հետ համագործակցությամբ, ինչպես նաև Գերմանիայի արտաքին գործերի նախարարության աջակցությամբ

 Միջոցառման նկարագրություն՝

«Քննարկելով «Այլևս երբեք»-ը» (Interrogating the Never Again, INA) ծրագիրը համեմատական պատմության սեմինարների շարք է՝ նախատեսված պատմության, միջազգային հարաբերությունների, իրավագիտության, սոցիոլոգիայի, հոգեբանության, արեւելագիտության եւ քաղաքագիտության բակալավրիատի և մագիստրատուրայի ուսանողների համար։

Ծրագիրը մշակվել է Փարիզի Շոայի հուշահամալիրի միջազգային համագործակցության բաժնի կողմից 2018-ին և իրականցվում է գործընկեր համալսարանների հետ համագործակցությամբ մի շարք եվրոպական երկրներում, ինչպես նաև Հայաստանում։

Ծրագրի առաջին օրը նվիրված է Հոլոքոստի պատմության, երկրորդ օրը՝ Հայոց ցեղասպանության և Լեռնային Ղարաբաղի հարցերի ուսումնասիրությանը, իսկ երրորդ օրը՝ ժամանակակից և պատմական զանգվածային ոճրագործություններին։

Նախընտրությունը տրվելու է համեմատական մոտեցումը, քանի որ այն կամուրջներ է կառուցում անցյալի և ներկայի միջև՝ ապահովելով զանգվածային հանցագործությունները հասկանալու համար անհրաժեշտ պատմական և իրավական հիմքերը։ Միաժամանակ, այս համեմատական մեթոդը չի անտեսում յուրաքանչյուր պատմական իրադարձության եզակիությունը։

Պատմության եւ իրավունքին վերաբերվող դասախոսություններին զուգահեռ անցկացվելու են թեմատիկ աշխատարաններ, որտեղ կքննարկվեն քաղաքացիական կրթության հիմնահարցեր, ապատեղեկատվության և դավադրապաշտական տեսությունների կանխարգելման ուղիներ։

Սեմինարի ընթացքում նախատեսված է այց Հայոց ցեղասպանության հուշահամալիր և թանգարան։

Սուրճի ընդմիջումները, ճաշերը, թարգմանությունն ու տրանսպորտը կտրամադրվեն Շոայի հուշահամալիրի և Երեւանի պետական համալսրանի կողմից։

Դասընթացի առաջին օրը՝ 2025թ․ սեպտեմբերի 24-ին, բոլոր մասնակիցները կհրավիրվեն ընդունելության՝ Ֆրանսիայի դեսպանությունում

Կազմակերպչական մանրամասներ՝

Սեմինարը տևելու է երեք օր, և մասնակիցները պարտավոր են ներկա գտնվել բոլոր նիստերին ամբողջությամբ։

ԵՊՀ ուսանողների համար իրենց հիմնական դասերից բացակայությունները կհամարվեն հարգելի։

Մասնակցության համար վկայականներ կշնորհվեն միայն լիարժեք մասնակցության պարագայում։

 Գրանցման վերջնաժամկետ՝ 2025թ․ հուլիսի 30։

Գրանցվելու համար անցնել հետևյալ հղմամբ՝ <https://docs.google.com/forms/d/e/1FAIpQLScs77IliMPe1EI6OHgfBgpt_q88zXevcGxlAE1GcuVKZBdtSg/viewform>

Լրացուցիչ տեղեկությունների համար դիմել կազմակերպչական խմբին, հետեւյալ հասցեով ysu.genocide.studies@gmail.com։